Radiologia di denti
Grazie ai Raggi x l' è poscibile visualizzä l 'interno do corpo, pe ottegnï informasiuin ütili pe a diagnoxi. Questo o vâ pe i denti e a bocca comme pe o resto do corpo. L' immagine radiografica a se ottegne proiettando i Raggi x con un tübbo radiogeno in direzion de un rilevatö, mettendo o soggetto da esaminä in sce a traiettoia fra l' origine di raggi e o rilevatö. O rilevatö tradizionalmente o l' ea unna pellicola fotografica; recentemente piggia sempre ciù campo a radiografia digitale, in ta quæ ao posto da pellicola gh' è un sensô ch'o fornisce i dæti in formato digitale a l' elaboratö eletronico. Dæte e caratteristiche di Raggi x, fra e quæ quella de ese Radiaziuin ionizzanti, va sempre tegnüo presente che l' espoxizion ai stessi a deve esse a menô poscibile.
Indiçe
Radiografia panoramica[Càngia | modifica sorgente]
A radiografia panoramica de arcæ dentaie o Ortopantomografia a permette de vedde l' insemme de arcæ dentaie. Utile per çercâ de lexoin infettive e quande se sospete che in bocca ghe segge de cause occulte de patologie interessanti atri distreiti corporei.
Teleradiografia[Càngia | modifica sorgente]
Radiografia da faccia de pröfï. A serve suviatütto quande interessa conusce e tendense de crescita di osse mascellari: cioè in ortodonzia, a branca da scienza dentistica ch'a se occupa de riallineä i denti quande særen mä (malocclüxion).
Radiografia endorale[Càngia | modifica sorgente]
A l'é 'na piccola radiografia , ch'a raffigua , a l'uzo, non ciù de doî o trei denti pe votta . A permette un' ottima vixon di dettaggi. Grassie a o fæto ch'a necescita de 'n tubbo radiogeno de dimenscioin e costo limitao, e radiografie endorali en effettuæ praticamente in te tutti i studdi odontoiatrichi e no gh' è de besoeugno de ricore a di instituti de analixi esterni .
TAC o tomografia asciâ compüterizzä[Càngia | modifica sorgente]
A fornisce un' immagine a træ dimensciuin, preçiosa in ta chirurgia di mascellari. A tecnica Cone Beam, in particolâ, a se distingue pe a dose de Raggi x ben ben ciù bassa rispetto ai scistemi che l' han precedüa.
Radiografie di denti dürante a gravidanza[Càngia | modifica sorgente]
Segundo l' American College of Radiology [1] no existe nisciün tipo de radiografia diagnostica che, applicä unna votta sola, a posse emette unna dose pericolosa pe o svilüppo normale de l' embrion o do feto. I trattamenti pöen diventä noxivi se sun ciù lunghi. A paziente a va protetta con un scôsä ciungiou, pe fermä i Raggi x.
lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn